
REFERAT
privind alipirea parcelelor înscrise în CF nr.4805 Freidorf, în vederea obţinerii autorizaţiei de construire pentru  executarea extinderii clădirilor existente
Se propune spre analiză Comisiilor nr.II, III şi IV din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii nr.U22007-4605/20.08.2007 depusă de SC CONTITECH ROMÂNIA SRL Timişoara., de eliberare a certificatului de urbanism pentru  alipirea parcelelor de teren înscris în CF nr.4805 Freidorf, în vederea obţinerii autorizaţiei de construire pentru edificarea extinderii la construcţiile existente şi anume la hala de producţie şi la corpul administrative.

Terenul în discuţie este situat în Timişoara, str.Rudolf Otto nr.4, în intravilanul extins şi este înscris în CF nr.4805 Freidorf, cu nr.topo Cc.1134/1/2-1143/1/2/1 în suprafaţă de 12.684 mp, nr.topo Cc. 1134/1/2-1143/1/2/2 în suprafaţă de 7.316 mp şi nr.topo Cc.1143/1/1/1/1/1/1/2/2 în suprafaţă de 10.000 mp şi face parte din domeniul public al Municipiului Timişoara, în administrarea Consiliului Local.
Conform adreselor de la Serviciul Administrare Fond Funciar nr.U22007-

4605/23.10.2007, de la Serviciul Juridic cu nr.U22007-4605/09.10.2007 şi de la Direcţia Patrimoniu cu nr.U22007-4605/15.10.2007  ni se aduce la cunoştinţă că nu există litigii pe rol legate de acest imobil şi nici nu sunt depuse cereri de revendicare.

Conform cărţii funciare nr.4805 Freidorf, la cap.III –Înscrieri privitoare la sarcini- se menţionează că terenul din această carte funciară, în suprafaţă totală de 30.000 mp, este concesionat pe o perioadă de 49 de ani ( din data de 22.07.2003 până în data de 21.07.2052, în favoarea SC CONTITECH ROMÂNIA SRL Timişoara.

Societatea mai sus amintită este proprietara construcţiilor edificate pe parcela cu nr.topo 1143/1/1/1/1/1/1/2/2 în suprafaţă de 10.000 mp şi solicită alipirea parcelelor înscrise în CF nr.4805 Freidorf, în vederea obţinerii autorizaţiei de construire pentru extinderea construcţiilor existente.


Se propune deci alipirea nr.topo Cc.1134/1/2-1143/1/2/1 în suprafaţă de 12.684 mp, nr.topo Cc. 1134/1/2-1143/1/2/2 în suprafaţă de 7.316 mp şi nr.topo Cc.1143/1/1/1/1/1/1/2/2 în suprafaţă de 10.000 mp rezultând o parcelă în suprafaţă de 30.000 mp cu nr.topo Cc.1134/1/2-1143/1/2/1- Cc. 1134/1/2-1143/1/2/2- Cc.1143/1/1/1/1/1/1/2/2, terenul rămâne în domeniul public al Municipiului Timişoara, în administrarea Consiliului Local conform documentaţiei topografice –proiect nr.33/30.07.2007 întocmită de PFA Trandafir Sandu, proiect care face parte integrantă din prezenta hotărâre.



După analizarea celor mai sus prezentate, de către comisiile Consiliului Local al Municipiului Timişoara, se va aviza documentaţia de alipire a parcelelor de teren, iar apoi se vor începe demersurile pentru înscrierea operaţiilor de unificare,  a imobilelor în cartea funciară.

